زاہد حسن

پنجابی، اردو ناول نگار، کہانی کار ، شاعر، استاد  

1 اپریل 1969ء میں ضلع فیصل آباد کے ایک گاؤں جھوک پیرا میں پیدا ہونے والے زاہد حسن اگست 1985ء میں لاہور پہنچے اور تب سے یہی شہر اُن کا مسکن ہے۔ لاہور میں وہ بہت سی ادبی تنظیموں سے بھی وابستہ رہے ہیں، جہاں ادیبوں اور شاعروں سے ملاقاتوں میں اُن کا ادبی ذوق پروان چڑھا۔ وہ کہتے ہیں کہ کسی بھی ادیب کو لکھنے کے مقابلے میں پڑھنا زیادہ چاہیے۔ خود اُنہوں نے جہاں برصغیر کی مقامی زبانوں کا ادب پڑھا اور خاص طور پر پنجابی میں لکھنے والے نامور ادیبوں افضل حسن رندھاوا، امرتا پریتم، بلونت سنگھ اور منشا یاد کی تخلیقات سے متاثر ہوئے، وہاں اُنہوں نے لاطینی امریکی ادب کی نامور شخصیات مثلاً مارکیز، بورخیس، ازابیل الاندے اور پاؤلو کوہلیو کی تخلیقات سے بھی مستفید ہوے۔ زاہد حسن جنکا پیدائشی نام زاہد حُسین ہے، لاہور میں مختلف اداروں اور اخبارات میں کام کرنے کے بعد پاکستان پنجابی ادبی بورڈ، اور انسانی حقوق کے لیے سر گرم ایک تنظیم میں کام کرتے رہے. وہ آجکل لاہور یونیورسٹی اف مینجمنٹ سائنسز (LUMS) میں رائیٹر ان ریذیڈینس کے طور پر منسلک ہیں، اور تخلیقی ادب کے ساتھ پنجابی تواریخ اور زبان کے کورسز پڑھاتے ہیں-

تصانیف 
زاہد حسن کا سن2003ء میں شائع ہونے والا اردو ناول ’’عشق کے مارے ہوئے‘‘ دراصل پنجابی سے ترجمہ ہے۔ پنجابی میں اُن کی یہ کتاب ’’عشق لتاڑے آدمی‘‘ کے نام سے شائع ہوئی۔ جس کا موضوع پنجاب کی دھرتی ہے، وہاں کے لوگ ہیں، اُن کی زندگیاں ہیں، اُن کے جو روز و شب ہیں، اُن کے جو دکھ ہیں، اُن کے جو مسائل ہیں،  ان کی دیگر تصانیف میں درج ذیل شامل ہیں:

 کہانی اک ماں دی (ناول) 2021
 ہجر تیرا جے پانی منگے (کہانی کا مجموعہ) 2018
 تسی دھرتی (گرمکھی، انڈیا) 2017
 غلیچا انن والی (گرمکھی، انڈیا) 2017
 تسی دھرتی (ناول) 2015
 قصہ عاشقاں (ناول) 2014
 آتش رواں (چون) 2013
 گوپی، لوپی اور پوپی کی کہانی (بچوں کی کہانیاں) 2013
ایک تھی لالی ایک تھا  کوا (بچوں کی کہانیاں) 2013
 سات پریوں کی کہانی (بچوں کی کہانیاں) 2013
 غلیچا انن والی (ناول) 2012
 گل سمجھ لئ تے رولا کیہ 2012
 آزادی مگروں پنجابی نظم (تحقیق) 2011
 شِدت پسندی (نئے فکری مباحث) 2011
رت آساں دی ہانی (شاعری) 2009
 عشق لتاڑے آدمی (گرمکھی، انڈیا) 2009
 ریلوے پھاٹک تے ہور کہانیاں (ترجمہ) 2008
 شریف کنجاہی (فن و شخصیت) 2006
 عشق کے مارے ہوئے (ترجمہ ناول) 2003
پنجاں ورھیاں دی اُداسی (کہانیاں) 2003
 جلتا ہے بدن (اردو نظم کا انتخاب) 2002
 دیا اور دریا از افصل حسن رندھاوا (ترجمہ)2001 
 فرید وچار (تحقیق اور انتخاب) 1999
 عشق لتاڑے آدمی (ناول) 1999
 بلوچی ادب (ترجمہ) 1996
سسی لکھ شاہ (تحقیق) 1996
 گلیاں (شاعری) 1996

ایوارڈز
زاہد حسن کو دیگر کی ایوارڈ سمیت تین بار قومی ایوارڈ (سید وارث شاہ) کے علاوہ بین الاقوامی ایوارڈ  ڈھاہاں ایوارڈ برائے پنجابی ادب کینیڈا (یونیورسٹی آف برٹش کولمبیا، کینیڈا) بھی مل چکا ہےاور ان کی بعض کتب مختلف یونیورسٹیز کے کورسز کا حصّہ ہیں.

 کہانی اک ماں دی (ناول) 2021 پر کتابوں کے لیے PILAC ایوارڈ (لاہور)
 کہانی اک ماں دی (ناول) 2021 پر جگت پنجابی ایوارڈ (گجرات)
 ہجر تیرا جے پانی منگے (کہانی مجموعہ) پر مسعود کھدر پوش ایوارڈ (لاہور) 2016
 بین الاقوامی ڈھاہاں ایوارڈ برائے پنجابی ادب کینیڈا (یونیورسٹی آف برٹش کولمبیا، کینیڈا) تسی دھرتی (ناول) 2016 پر۔
 سید وارث شاہ ایوارڈ (اکادمی آف لیٹرز، اسلام آباد)، تسی دھرتی (ناول) پر 2016
 تسی دھرتی (ناول) 2016 پر مسعود کھدر پوش ایوارڈ (لاہور)۔
 قصہ عاشقاں (ناول) پر سید وارث شاہ ایوارڈ (اکادمی آف لیٹرز، اسلام آباد) 2015
 قصہ عاشقان (ناول) 2015 پر مسعود کھدر پاش ایوارڈ (لاہور)۔
 سید وارث شاہ ایوارڈ (اکیڈمی آف لیٹرز، اسلام آباد)، غلیچا انن والی پر (ناول) 2013۔
 مسعود کھدر پاش ایوارڈ (لاہور) غلیچا انن والی (ناول) 2013 پر۔
 روزان ایوارڈ (گجرات) غلیچا انن والی (ناول) 2013 پر۔
 انگلش لٹریری سوسائٹی ایوارڈ (لاہور)، 2012۔
 رت آساں دی ہانی (شاعری) پر وجدان ایوارڈ (ننکانہ صاحب)، 2010
 عشق لتاڑے آدمی (ناول) 1999 پر مسعود کھدر پاش ایوارڈ (لاہور)۔
 عشق لتاڑے آدمی (ناول) 1999 پر لطیف سعدی ایوارڈ (گجرات)۔

حوالہ جات
ناول نگار